ΓΡΑΠΤΗ ΕΡΩΤΗΣΗ E-2306/01

υποβολή: Elly Plooij-van Gorsel (ELDR) προς την Επιτροπή

(31 Ιουλίου 2001)

Θέμα: Το πρότυπο IEEE 802.11α για ασύρματα δίκτυα

Τα ασύρματα δίκτυα γιαπολογιστές και άλλες συσκευές καθίστανται διαρκώς δημοφιλέστερα, κυρίως στις επιχειρήσεις, δεδομένου ότι η εγκατάσταση νέων καλωδιώσεων σε περίπτωση μετακόμισης είναι δαπανηρή, ενώ αυξάνεται διαρκώς ο αριθμός των τηλεεργαζομένων.

Στις ΗΠΑ τα σχετικά προϊόντα αναπτύσσονται με βάση το πρότυπο IEEE 802.11α για ασύρματα δίκτυα. Η συγκεκριμένη τεχνολογία επιτρέπει ασύρματες συνδέσεις πολύψηλής ταχύτητας μεταξύ προσωπικώνπολογιστών. Αυτή τη στιγμή στην Ευρώπη χρησιμοποιείται το πρότυπο IEEE 802.11β. Η τεχνολογία αυτή είναι χαμηλότερης ταχύτητας και προκαλεί παρεμβολές με το Bluetooth. Στο εγγύς μέλλον τα περισσότερα κινητά τηλέφωνα θα είναι εξοπλισμένα με Bluetooth. Τα ασύρματα δίκτυα θα λειτουργούν εξαιρετικά αργά ανπάρχουν κινητά τηλέφωνα με Bluetooth στην περιοχή. Συνεπώς, η μετάβαση στο IEEE 802.11α είναι ζήτημα χρόνου. Δυστυχώς η συχνότητα που απαιτείται για το πρότυπο αυτό δεν είναι διαθέσιμη για γενική χρήση στην Ευρώπη. Για το λόγο αυτό, το ETSI εκπονεί το δικό του πρότυπο, HiperLan2. Λόγω, ωστόσο, του μικρού μεγέθους της αγοράς, το γεγονός αυτό καθιστά τις κάρτες IEEE 802.11α πιο ακριβές (ίσως και τρεις φορές) από ό,τι στις ΗΠΑ και επιβραδύνει την καθιέρωσή τους.

1. Είναι εν γνώσει της Επιτροπής οι ραγδαίες εξελίξεις στον τομέα των ασύρματων επικοινωνιών·

2. Γνωρίζει η Επιτροπή ότι η ζώνη συχνοτήτων του IEEE 802.11α είναι δεσμευμένη για στρατιωτικούς σκοπούς στην Ευρώπη·

3. Αν ναι, σχεδιάζει η Επιτροπή να επιφέρει αλλαγές στο συγκεκριμένο τομέα· Ή θα αφήσει την Ευρώπη ναπολείπεται ακόμη περισσότερο των ΗΠΑ στο τομέα της τεχνολογίας της πληροφορίας και των επικοινωνιών, επιβάλλοντας απαιτήσεις μόνο και μόνο για λόγους προστατευτισμού στον τομέα των LAN;

4. Συμφωνεί η Επιτροπή ότι οι δαπάνες που θα απαιτούνταν στον τομέα της άμυνας δεν θα πρέπει να πρέπει να θεωρηθούν σοβαρότερες από τα οικονομικά πλεονεκτήματα του 802.11α·

Απάντηση του κ. Liikanen εξ ονόματος της Επιτροπής

(26 Οκτωβρίου 2001)

Η Επιτροπή γνωρίζει τα διάφορα είδη εξοπλισμού για ασύρματα δίκτυα και τις τεχνολογικές εξελίξεις στον τομέα αυτό.

Στην Κοινότητα, το φάσμα για ασύρματα τοπικά δίκτυα (LAN) διατίθεται στη βιομηχανική, επιστημονική και ιατρική δέσμη συχνοτήτων των 2,4 Gigaherz (GHz) και στη δέσμη με λιγότερη συμφόρηση των 5 GHz, η οποία χρησιμοποιείται επίσης από ορισμένες στρατιωτικές εφαρμογές, πλην όμως όχι κατ' αποκλειστικότητα. Η Ευρωπαϊκή Επιτροπή Ραδιοεπικοινωνιών (ERC) της Ευρωπαϊκής διάσκεψης των διοικήσεων ταχυδρομείων και τηλεπικοινωνιών (CEPT), στην οποία ανήκουν οι αρμόδιοι ρυθμιστικοί οργανισμοί της Κοινότητας και άλλων ευρωπαϊκών κρατών, συνιστά την από κοινού εκχώρηση στη δεύτερη αυτή δέσμη. Η εκχώρηση αυτή όμως δεν είναι νομικά δεσμευτική για τα κράτη μέλη καθόσον δενπάρχουν κοινοτικά νομοθετικά μέσα. Η εφαρμογή της είναι σήμερα ατελής. Η Επιτροπή παρουσίασε πρόταση απόφασης του Ευρωπαϊκού Κοινοβουλίου και του Συμβουλίου σχετικά με κανονιστικό πλαίσιο για την πολιτική ραδιοφάσματος στην Ευρωπαϊκή Κοινότητα(1), η οποία θα εξετασθεί σε δεύτερη ανάγνωση από το Κοινοβούλιο. Με

την απόφαση αυτή θα καταστεί δυνατό να αξιολογηθεί σε επίπεδο Κοινότητας η χρήση του ραδιοφάσματος όπου χρειάζεται για την εφαρμογή κοινοτικών πολιτικών, να εναρμονιστεί η χρήση αυτή στην Κοινότητα, ιδίως μέσω εντολών προς τη CEPT, καθώς και να γίνει νομικά δεσμευτική για τα κράτη μέλη η εναρμόνιση αυτή. Το ζήτημα που έθιξε ο αξιότιμος βουλευτής καταδεικνύει την επείγουσα ανάγκη εφαρμογής ενός τέτοιου τύπου μηχανισμού.

Η δέσμη των 2,4 GHz είναι ιδιαίτερα δημοφιλής, καθόσον είναι μια από τις λίγες δέσμες που είναι αρκετά εναρμονισμένη σε παγκόσμιο επίπεδο. Για το λόγο αυτό, προγραμματίζεται η λειτουργία της τεχνολογίας Bluetooth στη δέσμη αυτή από κοινού με πολλές άλλες εφαρμογές, περιλαμβανομένων ασύρματων LAN σύμφωνα με το πρότυπο 802.11b του Ινστιτούτου Ηλεκτρολόγων Μηχανικών και Ηλεκτρονικών Μηχανικών (Institute of Electrical and Electronics Engineers (IEEE)), αλλά και φούρνων μικροκυμάτων και συστημάτων προσδιορισμού της ταυτότητας. Η δέσμη αυτή είναι εναρμονισμένη στην Κοινότητα, εκτός από τη Γαλλία, όπου τμήμα της δέσμης χρησιμοποιείται για στρατιωτικές εφαρμογές. Λόγω της δημοτικότητάς της, στη δέσμη αυτή παρατηρείται ολοένα μεγαλύτερη συμφόρηση, κατάσταση που σταδιακά την καθιστά λιγότερο ελκυστική για ασύρματα LAN.

Η δέσμη των 5 GHz, τόσο στην Ευρώπη όσο και στις ΗΠΑ, θα χρησιμοποιηθεί από κοινού με ζεύξεις τροφοδότη για δορυφορικέςπηρεσίες και ορισμένες εφαρμογές ραντάρ. Είναι αλήθεια ότι ορισμένα κράτη μέλη προόριζαν αρχικά τη δέσμη των 5 GHz αποκλειστικά για προϊόντα που συμμορφώνονται με το πρότυπο Hiperlan του Ευρωπαϊκού Ινστιτούτου Τυποποίησης Τηλεπικοινωνιών (ETSI). Η οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(2), εξασφαλίζει ωστόσο δίκαιη και ισότιμη πρόσβαση στην αγορά για όλα τα προϊόντα που πληρούν τις απαιτήσεις της. Οι προϋποθέσεις αυτές είναι τεχνολογικά ουδέτερες και, μεταξύ άλλων, εξασφαλίζουν ότι ο εξοπλισμός δεν δημιουργεί παρεμβολές σε άλλους χρήστες του ραδιοφάσματος. Η Επιτροπή, στο πλαίσιο των διαδικασιών πουποχρεώνουν τα κράτη μέλη να γνωστοποιούν τεχνικούς κανονισμούς, εξέφρασε την αντίθεσή της σε τέτοιους περιορισμούς κρίνοντας ότι είναι αντίθετοι με τη συνθήκη ΕΚ, την οδηγία 1999/5/ΕΚ και με τιςποχρεώσεις της Κοινότητας στο πλαίσιο του Παγκόσμιου Οργανισμού Εμπορίου. Τα κράτη μέλη αποδέχθηκαν τα επιχειρήματα αυτά και η Επιτροπή δεν γνωρίζει περιπτώσεις όπου προϊόντα που πληρούν το πρότυπο IEEE 802.11a και λειτουργούν στη δέσμη αυτή δεν είχαν πρόσβαση σε εθνικές αγορές και σε φάσμα κρατών μελών που εφαρμόζουν τη σύσταση της ERC.

Τα προϊόντα που πληρούν τα πρότυπα IEEE 802.11 θα μπορούν επομένως να λειτουργήσουν σε φάσμα που παραχωρείται για ασύρματα τοπικά δίκτυαπό τις ίδιες προϋποθέσεις με τα προϊόντα που πληρούν τα πρότυπα του ETSI ή άλλα πρότυπα. Επειδή η χρησιμοποίηση του φάσματος στην Ευρώπη είναι λίγο διαφορετική από τις ΗΠΑ, οι συνθήκες μπορεί να διαφέρουν μεταξύ της Ευρώπης και των ΗΠΑ. Ωστόσο δενπάρχουν ενδείξεις ότι οι διαφορές αυτές (που κυρίως συνδέονται με τις στάθμες ισχύος) θα επηρεάσουν τις δυνατότητες διάθεσης στην κοινοτική αγορά οποιουδήποτε εξοπλισμού που πληροί τα πρότυπα IEEE 802.11.

Προκειμένου να διευκολύνει την εφαρμογή της οδηγίας 1999/5/ΕΚ, η Επιτροπή έδωσε εντολή στο ETSI να αναπτύξει πρότυπα, η συμμόρφωση προς τα οποία θα εξασφαλίζει ότι τα προϊόντα πληρούν τις προϋποθέσεις της οδηγίας και μπορούν επομένως να μοιράζονται το φάσμα στις δέσμες αυτές. Πρέπει να σημειωθεί ότι οι κατασκευαστές προϊόντων που πληρούν τα πρότυπα IEEE 802.11 συμμετέχουν ήδη στη διαμόρφωση των προτύπων αυτών ώστε να εξασφαλιστεί η συμβατότητα με την τεχνολογία αυτή. Είναι αλήθεια ότι η ανάπτυξη τέτοιων προτύπων θα ήταν ευκολότερη εάν δενπήρχε η ανάγκη να ληφθούνπόψη άλλοι χρήστες του φάσματος, π.χ. στρατιωτικές εφαρμογές. Φαίνεται όμως ότι η παράλληλη λειτουργία με τις άλλες αυτές εφαρμογές είναι εφικτή χωρίςπερβολικό πρόσθετο κόστος για τα προϊόντα ασύρματου LAN. Επομένως, δεν κρίνεται αναγκαίο να εξεταστεί η απομάκρυνση των εφαρμογών του τομέα της άμυνας από τη δέσμη των 5 GHz.

(1) ΕΕ C 365 E της 19.12.2000.

(2) ΕΕ L 91 της 7.4.1999.